**Ministru kabineta noteikumu projekta**

**„Grozījumi Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1)Izdoti saskaņā ar Izglītības likuma 14.panta 26.punktu un Profesionālās izglītības likuma 31.panta 22 daļu;2) Nepieciešamība noteikt kārtību kādā tiek aprēķināts un piešķirts valsts budžeta finansējums piemaksu nodrošināšanai pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4.un 5.kvalitātes pakāpes. |
| 2. | Pašreizējā situācija un problēmas | Saskaņā ar Ministru kabineta 2013.gada 27.augusta Ministru kabineta noteikumiem Nr.704 „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””, ar 2013.gada 1.septembri jānodrošina piemaksas profesionālās ievirzes sporta izglītības iestāžu pedagogiem, kas Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4. un 5.kvalitātes pakāpi (turpmāk – kvalitātes piemaksas).Pašreizējais Ministru kabineta 2011.gada 27.decembra noteikumu Nr.1036 „Kārtība, kādā valsts finansē profesionālās ievirzes sporta izglītības programmas” (turpmāk – Noteikumi) ietvertais normatīvais regulējums neparedz kārtību, kādā tiek aprēķināts un piešķirts valsts budžeta finansējums kvalitātes piemaksu nodrošināšanai pedagogiem. Lai nodrošinātu kvalitātes piemaksu aprēķināšanas un piešķiršanas kārtību izglītības iestādēm, Ministru kabineta noteikumu projekts „Grozījumi Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas”” (turpmāk – Projekts) paredz attiecīgi papildināt Noteikumus.Noteikumu 5.punktā noteiktajā dotācijas apmēra aprēķināšanas kārtībā noteikts, ka 50 % no dotācijas kopējā apmēra sadala, pamatojoties uz izglītojamo skaitu izglītības iestādē un 50 % no dotācijas kopējā apmēra sadala, pamatojoties uz programmas īstenošanas kritērijiem un nosacījumiem, mācību treniņu ceturtā, piektā, sestā un septītā apmācības gada grupām, sporta meistarības pilnveidošanas pirmā, otrā un trešā apmācības gada grupām un augstākās sporta meistarības grupām., esošās kārtības nodrošināšanai nepieciešams precizēt noteikumus, norādot, ka Noteikumu 5.punktā noteiktā kārtība tiek piemērota summai no kuras ir atskaitīta kvalitātes piemaksām nepieciešamā summa.Šobrīd Noteikumu regulējums nosaka, ka Ministrija, pieņemot lēmumu par dotācijas sadali izglītības iestādēm, izvērtē Ministrijā iesniegtos iesniegumus un pievienoto informāciju par kritēriju un nosacījumu izpildi iepriekšējā mācību gadā attiecīgajā grupā atbilstoši šo noteikumu 3., 4. un 5.pielikumam. Ievērojot to, ka izglītības iestādei piešķiramajā dotācijas apmērā iekļautas kvalitātes piemaksas, attiecīgi papildināms Noteikumu 10.punkts. Saeimā 2013.gada 7.novembrī pieņemtajā likumā „Par valsts budžetu 2014.gadam” Izglītības un zinātnes ministrijas apakšprogrammā 09.19.00 „Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” ir noteikts finansējums 6’777’794 *euro* apmērā.Ievērojot to, ka no 2014.gada 1.septembra ir paredzēta pedagogu zemākās mēneša darba algas likmes paaugstināšana, kuras nodrošināšanai likumā „Par valsts budžetu 2014.gadam” Izglītības un zinātnes ministrijas apakšprogrammu 09.19.00 „Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” ir paredzēts finansējums 120’318 *euro* apmērā, bet šobrīd nav normatīvā regulējuma, kas reglamentē zemākās mēneša darba algas likmes apmēru, Noteikumos jāparedz minēto līdzekļu aprēķināšanas termiņš un kārtība.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nodrošina tiesisko regulējumu kārtībai, kādā tiek aprēķināts un sadalīts valsts budžeta finansējums piemaksu nodrošināšanai profesionālās ievirzes sporta izglītības iestāžu pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4.un 5.kvalitātes pakāpes, paredzot: (1) nosakot, ka dotācija (līdzekļi akreditētās profesionālās ievirzes sporta izglītības iestādēs (turpmāk – izglītības iestāde) īstenotajās programmās paredzētajās stundās (sporta treniņos un sporta sacensībās) nodarbināto pedagogu darba samaksai un valsts sociālās apdrošināšanas obligātajām iemaksām) ietver finansējumu pedagogu darba samaksas noteikumos noteiktajām kvalitātes piemaksām;(2) datu par pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4. un 5.kvalitātes pakāpi, apkopošanu un kvalitātes piemaksas apmēra noteikšanu;  (3) precizēt, ka Noteikumu 5.punktā noteiktajā dotācijas apmēra aprēķināšanas metodikā, netiek ietverts kvalitātes piemaksu finansējuma apmērs, tādejādi Noteikumu 5.punktā noteiktā kārtība tiek piemērota summai no kuras ir atskaitīta kvalitātes piemaksām nepieciešamā summa;(4)papildināt Noteikumu10.punktu, nosakot, ka Ministrija, pieņemot lēmumu par dotācijas sadali izglītības iestādēm, izvērtē informāciju arī par pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4. un 5.kvalitātes pakāpi, pamatojoties uz iestādes dibinātāja apstiprinātajām tarifikācijām pēc stāvokļa uz iepriekšējā gada 1.oktobri (Noteikumu 41.punkts);(5) noteikt, ka Likumā „Par valsts budžetu 2014.gadam” pedagogu zemākās mēneša darba algas likmes paaugstināšanai no 2014.gada 1.septembra paredzētie līdzekļi 120 318 euro apmērā izglītības iestādēm tiek aprēķināti un piešķirti, ievērojot šo noteikumu 5.punktā noteikto kārtību, viena mēneša laikā no normatīvā akta, kas paredz paaugstināt Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” noteikto pedagogu zemākās mēneša darba algas likmi, spēkā stāšanās. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neparedz ieviest jaunas prasības – netiek paplašinātas esošo institūciju funkcijas.  |
| 7. | Cita informācija |  |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Projekts attiecas uz 72 akreditētām profesionālās ievirzes sporta izglītības iestādēm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | 1104 pedagogi, kas īsteno profesionālās ievirzes izglītības programmas sportā. |
| 3. | Tiesiskā regulējuma finansiālā ietekme | Tiesiskais regulējums tiek īstenots kārtējam gadam apstiprinātā budžeta ietvaros. |
| 4. | Tiesiskā regulējuma nefinansiālā ietekme |  Pozitīva ietekme uz profesionālās ievirzes sporta izglītības programmās nodarbināto pedagogu darba samaksas un valsts sociālās apdrošināšanas obligātās iemaksas finansēšanas kārtības tiesiskā regulējuma pilnveidošanu, jo tiek noteikta kvalitātes piemaksu aprēķināšanas un sadales kārtība. |
| 5. | Administratīvās procedūras raksturojums | Projektam ir ietekme uz administratīvajām procedūrām, kas saistītas ar finansējuma piešķiršanu. Noteikumu projekts paredz, ka datus kvalitātes piemaksu nodrošināšanai pedagogiem attiecīgajā izglītības iestādē apkopo, pamatojoties uz iestādes dibinātāja apstiprinātajām tarifikācijām pēc stāvokļa uz iepriekšējā gada 1.oktobri un kvalitātes piemaksas apmēru attiecīgajā izglītības iestādē nosaka, izmantojot formulu. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013 gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai nodrošinātu Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””, ar 2013.gada 1.septembri noteiktās kvalitātes piemaksas profesionālās ievirzes sporta izglītības iestāžu pedagogiem, likumā „Par valsts budžetu 2014.gadam” apakšprogrammā 09.19.00 „Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” paredzēts 116 778 latu (166 160 EUR) 2014.gadā un turpmākajos gados. |

Anotācijas IV, V un VI sadaļa – Projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija, profesionālās ievirzes sporta izglītības iestādes. |
| 2. | Projekta izpildes ietekme uz pārvaldes funkcijām  | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

10.12.2013. 13:12

1339

A.Mičule

67047928, anda.micule@izm.gov.lv